જોકે ચીન અને અમેરિકાએ એવા સ્પષ્ટ સંકેત આપ્યા છે કે તેઓ કોઇ ટ્રેડ વૉરમાં કુદવા માગતા નથી. પરંતુ શુક્રવારે ટ્રમ્પ અને જિનપિંગ વચ્ચે યોજાનાર બેઠક બાદ બંને દેશો વચ્ચે રહેલી વ્યાપાર અસ્પષ્ટતા કેટલાક અંશે દૂર થશે. દ.એશિયાને લઇને અમેરિકાની નીતિમાં જો ટ્રમ્પ સરકાર દ્વારા ફેરફાર કરવામાં આવે છે તો તે ભારત માટે આશિર્વાદરૂપ સાબિત થઈ શકે છે. પોતાના ચીન વિરોધ માટે ટ્રમ્પ જાણીતા છે અને ચૂંટણી પ્રચાર દરમિયાન તેમણે ચીની માલ-સામાનનો વિરોધ કર્યો હતો. તથા તાજેતરમાં પણ તેમણે ટ્વિટર પર ચીન-અમેરિકાના પરસ્પર વ્યાપારમાં રહેલા નુકસાન અંગે ટ્વીટ કર્યું હતું.